Узнагароджанне малодшых удзельнікаў свята правёў намеснік старшыні райвыканкама Леанід Валатоўскі. Дыпломы адпаведных ступеняў атрымала кожная каманда-ўдзельніца. А пераможцы – яшчэ і ганаровы Кубак. Рабятам была дадзена магчымасць узысці на п’едэстал, куды за некалькі хвілін да гэтага падымаліся каманды ветэранаў. Лепшымі ігракамі футбольнага турніру сярод хлопчыкаў былі названы Арцём Дворак (СШ № 1), Віталь Кавальчук (СШ № 2) і Сцяпан Герасіменка (ДЮСШ). Рабяты таксама атрымалі прызы арганізатараў.